
ที่ อว.0606.6/ว467	       คณะศึกษาศาสตร์และนวัตกรรมการศึกษา 
            มหาวิทยาลัยกาฬสินธุ์ ตำบลสงเปลือย
            อำเภอนามน จังหวัดกาฬสินธุ์  ๔๖๒๓๐

						 19   กันยายน   2567

เรื่อง  ขอความอนุเคราะห์ให้นักศึกษาเข้าศึกษาข้อมูลบริบทชุมชน

เรียน  ………………………………………………………………………………

	ด้วยคณะศึกษาศาสตร์และนวัตกรรมการศึกษา มหาวิทยาลัยกาฬสินธุ์ ได้ส่งตัวนักศึกษาเข้ารับการฝึกประสบการณ์วิชาชีพครู ระหว่างเรียน 1 ณ สถานศึกษาในพื้นที่ของท่าน ตั้งแต่วันที่ 16-27 กันยายน 2567 โดยมีวัตถุประสงค์ให้นักศึกษาได้รับการฝึกประสบการณ์วิชาชีพตามสาขาวิชาและระดับชั้นที่ศึกษา รวมถึงเรียนรู้การปฏิบัติงานในสถานศึกษา การสังเกตการสอน งานครู การบริหารงานบุคลากร สภาพแวดล้อมในสถานศึกษา ตลอดจนการลงพื้นที่ศึกษาบริบทชุมชนที่อยู่ใกล้เคียงสถานศึกษา นั้น
		
				เพื่อให้การดำเนินงานเป็นไปด้วยความเรียบร้อยและบรรลุวัตถุประสงค์ดังกล่าว คณะศึกษาศาสตร์และนวัตกรรมการศึกษา จึงขอความอนุเคราะห์ให้นักศึกษาชั้นปีที่ 1 เข้าศึกษาข้อมูลบริบทชุมชน ณ ชุมชน/หมู่บ้านของท่าน ในระหว่างวันที่ 21-27 กันยายน 2567  คณะศึกษาศาสตร์และนวัตกรรมการศึกษาหวังเป็นอย่างยิ่งว่าจะได้รับความอนุเคราะห์จากท่านด้วยดีเช่นเคย และขอขอบพระคุณมา ณ โอกาสนี้

			จึงเรียนมาเพื่อโปรดพิจารณา 



ขอแสดงความนับถือ

(ผู้ช่วยศาสตราจารย์อมร มะลาศรี)
คณบดีคณะศึกษาศาสตร์และนวัตกรรมการศึกษา
ปฏิบัติราชการแทน อธิการบดีมหาวิทยาลัยกาฬสินธุ์




ผู้ประสานงาน
ผู้ช่วยศาสตราจารย์ปวีณา ขันธ์ศิลา
เบอร์โทร 095 939 4169

